USA hinnangul ei muutu Hiina koroonaprotestid laiemaks protestiliikumiseks
#000003
Ameerika Ühendriikide ametiisikud on hinnanud, et nädalavahetusel alanud koroonapiirangute vastu suunatud protestid Hiina linnades ei muutu suure tõenäosusega suuremaks protestiks Pekingi autoritaarse valitsuse vastu.
#000004
Hiinas on mitmeid päevi kestnud ulatuslikud protestid riigi null-koroona poliitika vastu. Politico sai teisipäeval ligipääsu USA valitsuse hinnangule, mille kohaselt ei usu USA protestide laienemist.
#000005
Siiani on protestid Hiina koroonapoliitika vastu olnud erineva fookuse, ilma keskse organisatsiooni ja juhita. Need on ka põhjused, miks need protestid USA hinnangul ei laiene laiemaks organiseeritud protestiliikumiseks Hiina valitsuse vastu.
#000006
Hiina kommunistlik partei on protestijate vastu saatnud politsei ja soomustatud masinad, mis USA hinnangul on mõeldud protestijate hirmutamiseks. Ameerika Ühendriikide hinnangul eksisteerib samas ka risk, et protestide mahasurumine võib muutuda agressiivseks.
#000007
Siiani pole Bideni administratsioon Hiinas toimuvaid proteste avalikult eriti palju kommenteerinud.
#000008
Protestid algasid Hiinas reedel kui Xinjiangi provintsis põlesid inimesed elumajja sisse. Kohalikud inimesed süüdistasid Hiina võime, kelle nullkoroona poliitika tõttu ei saanud tuletõrjujad inimesi põlengust päästa.
#000010
Siiani on Hiina julgeolekujõud mitmed protestid edukalt laiali ajanud. USA ametiisikute hinnangul on Hiina võimud nutitelefonide geolokatsiooni ja näotuvastuse tehnoloogia abil protestijad suuremates linnades tuvastanud.
#000011
Peking teatas esmaspäeval, et enam nõuta elamute blokeerimist, kust on leitud koroonapositiivseid.
#000012
Hiina võimud pole avalikult koroonaproteste otseselt kommenteerinud. Samas hoiatas Hiina rahvusliku julgeoleku ja luuretegevuse eest vastutav Xi nõunik Chen Wenqing, et Hiina politsei ajab tulevased protestid jõuliselt laiali.
#000013
Erakondade haridusdebatti saatis tung erisustega arvestamise suunas
#000014
Eesti Laulu finalist Bedwetters: me oleme nüüd popimate laulude juurde tagasi jõudnud
#000018
Õpilaste vähesus sunnib osa koole uksi sulgema
#000028
Tartus avatakse nelja balti naiskunstniku rühmanäitus
#000037
"Pealtnägija": naiste elu Talibani võimu all on teel tagasi keskaega
#000039
Galerii: algasid Eesti Laulu finaali proovid
#000041
Kohtla-Järve linnavalitsus sai paika vaid üheksa poolthäälega
#000046
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000047